ประกาศกรมสรรพสามิตประกาศกรมสรรพสามิตเรื่องหลักเกณฑ์และวิธีการขออนุญาต การออกใบอนุญาตและเงื่อนไขว่าด้วยการนำเมล็ดพันธุ์ยาสูบต้นยาสูบ ใบยา ยาอัดยาเส้นหรือยาสูบ เข้ามาในหรือส่งออกไปนอกราชอาณาจักร------------------------ อาศัยอำนาจตามความในมาตรา๒๗ แห่งพระราชบัญญัติยาสูบ พ.ศ.๒๕๐๙ อธิบดีกรมสรรพสามิต กำหนดหลักเกณฑ์ วิธีการ และเงื่อนไขไว้ดังต่อไปนี้ ข้อ ๑ให้ยกเลิก (๑) ประกาศกรมสรรพสามิต เรื่องหลักเกณฑ์และวิธีการขออนุญาต การออกใบอนุญาต และเงื่อนไขว่าด้วยการนำเมล็ดพันธุ์ยาสูบ ต้นยาสูบ ใบยา ยาอัด ยาเส้น หรือยาสูบเข้ามาในหรือส่งออกไปนอกราชอาณาจักร ลงวันที่ ๓๐ ธันวาคม พ.ศ. ๒๕๐๙ (๒) ประกาศกรมสรรพสามิต เรื่องหลักเกณฑ์และวิธีการขออนุญาต การออกใบอนุญาต และเงื่อนไขว่าด้วยการนำเมล็ดพันธุ์ยาสูบ ต้นยาสูบใบยา ยาอัด ยาเส้น หรือยาสูบ เข้ามาในหรือส่งออกไปนอกราชอาณาจักร ฉบับที่ ๒ (พ.ศ. ๒๕๒๓) ลงวันที่๑๒ พฤศจิกายน พ.ศ. ๒๕๒๓ (๓) ประกาศกรมสรรพสามิต เรื่องหลักเกณฑ์และวิธีการขออนุญาต การออกใบอนุญาต และเงื่อนไขว่าด้วยการนำเมล็ดพันธุ์ยาสูบ ต้นยาสูบใบยา ยาอัด ยาเส้น หรือยาสูบ เข้ามาในหรือส่งออกไปนอกราชอาณาจักร ฉบับที่ ๓ (พ.ศ. ๒๕๒๘) ลงวันที่๑๕ สิงหาคม พ.ศ. ๒๕๒๘ (๔) ประกาศกรมสรรพสามิต เรื่องหลักเกณฑ์และวิธีการขออนุญาต การออกใบอนุญาต และเงื่อนไขว่าด้วยการนำเมล็ดพันธุ์ยาสูบ ต้นยาสูบใบยา ยาอัด ยาเส้น หรือยาสูบ เข้ามาในหรือส่งออกไปนอกราชอาณาจักร ฉบับที่ ๔ (พ.ศ. ๒๕๓๐) ลงวันที่๑๖ ธันวาคม พ.ศ. ๒๕๓๐ (๕) ประกาศกรมสรรพสามิต เรื่องหลักเกณฑ์และวิธีการขออนุญาต การออกใบอนุญาต และเงื่อนไขว่าด้วยการนำเมล็ดพันธุ์ยาสูบ ต้นยาสูบใบยา ยาอัด ยาเส้น หรือยาสูบ เข้ามาในหรือส่งออกไปนอกราชอาณาจักร ฉบับที่ ๕ (พ.ศ. ๒๕๓๓) ลงวันที่๑๒ ตุลาคม พ.ศ. ๒๕๓๓ ข้อ ๒ให้ผู้ประสงค์จะนำเมล็ดพันธุ์ยาสูบ ต้นยาสูบ ใบยา ยาอัด ยาเส้นหรือยาสูบ นอกจากยาสูบชนิดบุหรี่ซิกาแรตที่ผลิตในต่างประเทศเข้ามาในหรือส่งออกไปนอกราชอาณาจักร ยื่นคำขออนุญาตนำเมล็ดพันธุ์ยาสูบ ต้นยาสูบ ใบยา ยาอัดยาเส้นหรือยาสูบ นอกจากยาสูบชนิดบุหรี่ซิกาแรตที่ผลิตในต่างประเทศ เข้ามาในหรือส่งออกไปนอกราชอาณาจักร(แบบ ย.ส. ๐๑-๐๕) ณ กรมสรรพสามิต หรือสำนักงานสรรพสามิตจังหวัดพร้อมหลักฐานสำเนาใบแสดงรายการและราคาสินค้า (Invoice) ถ้ามี การยื่นคำขอตามวรรคหนึ่งถ้าเป็นการส่งใบยาแห้งพันธุ์ยาสูบเบอร์เลย์ออกไปนอกราชอาณาจักร ผู้ยื่นคำขอต้องอยู่ในหลักเกณฑ์ข้อใดข้อหนึ่งดังต่อไปนี้ (๑) เป็นโรงอุตสาหกรรมยาสูบของรัฐ (๒)เป็นผู้ได้รับใบอนุญาตให้ซื้อใบยาแห้งพันธุ์ยาสูบเบอร์เล่ย์ที่ได้แจ้งปริมาณรับซื้อไว้ต่อกรมสรรพสามิต ข้อ ๓ให้ผู้ประสงค์จะนำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักร ปฏิบัติตามหลักเกณฑ์ วิธีการ และเงื่อนไขดังต่อไปนี้ (๑)เป็นผู้ได้รับใบอนุญาตขายยาสูบชนิดบุหรี่ซิกาแรตที่ผลิตในต่างประเทศ ประเภท ๑ ขายโดยไม่จำกัดจำนวน (๒) นำเข้าเพื่อการค้า (๓) นำเข้าทางด่านศุลกากร กรุงเทพมหานคร (๔) ผู้นำเข้ายาสูบชนิดบุหรี่ซิกาแรตที่ผลิตในต่างประเทศแต่ละตราจะต้องเป็นผู้ผลิตยาสูบชนิดบุหรี่ซิกาแรตซึ่งเป็นเจ้าของตรานั้นหรือได้รับการแต่งตั้งจากบริษัทผู้ผลิตในต่างประเทศซึ่งเป็นเจ้าของตรานั้นให้เป็นผู้แทนจำหน่ายในราชอาณาจักรได้แต่ผู้เดียว โดยมีหลักฐานแสดงการแต่งตั้งแนบมาพร้อมคำขออนุญาตนำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักร (แบบ ย.ส. ๐๑-๐๖) (๕)ยื่นคำขออนุญาตนำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักร (แบบ ย.ส. ๐๑-๐๖)ต่ออธิบดีกรมสรรพสามิตก่อนเวลานำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักรพร้อมหลักฐานสำเนาใบแสดงรายการและราคาสินค้า(Invoice) ถ้ามี (๖)ยื่นตัวอย่างซองยาสูบชนิดบุหรี่ซิกาแรตที่ผลิตในต่างประเทศซึ่งพิมพ์ข้อความเป็นภาษาไทยบนซองยาสูบชนิดบุหรี่ซิกาแรตที่ผลิตในต่างประเทศ ที่จะนำเข้ามาในราชอาณาจักร ดังนี้ (๖.๑)ระบุคำเตือนเรื่องโทษของยาสูบชนิดบุหรี่ซิกาแรต ส่วนผสมที่สำคัญ (Ingredient)เช่นเดียวกับยาสูบชนิดบุหรี่ซิกาแรตของโรงอุตสาหกรรมยาสูบของรัฐ ตัวอักษรมีขนาดความกว้างไม่น้อยกว่า ๑ มิลลิเมตรและความสูงไม่น้อยกว่า ๒ มิลลิเมตร (๖.๒) ระบุชื่อที่ตั้งสถานประกอบกิจการของผู้นำเข้า การยื่นตัวอย่างซองยาสูบชนิดบุหรี่ซิกาแรตดังกล่าวนั้นให้ยื่นพร้อมคำขออนุญาตนำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักร(แบบ ย.ส. ๐๑ - ๐๖) (๗) แจ้งราคา C.I.F. บาท/ซอง และราคาขายปลีก(ประเภท ๓) บาท/ซอง ของยาสูบชนิดบุหรี่ซิกาแรตที่ผลิตในต่างประเทศที่จะนำเข้ามาในราชอาณาจักรของแต่ละตราในคำขออนุญาตนำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักร(แบบ ย.ส. ๐๑ - ๐๖) (๘) หากประสงค์จะนำแสตมป์ยาสูบไปปิด ณ โรงงานผู้ผลิตบุหรี่ซิกาแรตในต่างประเทศ จะต้องปฏิบัติตามประกาศกรมสรรพสามิต เรื่องการนำแสตมป์ยาสูบไปปิด ณ โรงงานผู้ผลิตบุหรี่ซิกาแรตในต่างประเทศ และประกาศกรมสรรพสามิต เรื่องวิธีการปิดและขีดฆ่าแสตมป์ยาสูบ ข้อ ๔เมื่ออธิบดีกรมสรรพสามิต หรือเจ้าพนักงานที่ได้รับมอบหมายจากอธิบดีกรมสรรพสามิต พิจารณาคำขออนุญาตแล้วเห็นสมควรอนุญาตให้ออกใบอนุญาต ดังต่อไปนี้ (๑) ใบอนุญาตให้นำเมล็ดพันธุ์ยาสูบ ต้นยาสูบใบยา ยาอัด ยาเส้น หรือยาสูบนอกจากยาสูบชนิดบุหรี่ซิกาแรตที่ผลิตในต่างประเทศเข้ามาในหรือส่งออกไปนอกราชอาณาจักร (แบบ ย.ส. ๐๒ - ๐๖) สำหรับคำขออนุญาตตามข้อ ๒ (๒)ใบอนุญาตให้นำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักร (แบบ ย.ส. ๐๒ - ๐๗) สำหรับคำขออนุญาตตามข้อ ๓ ข้อ ๕ให้ผู้ได้รับอนุญาตนำเข้ามาในหรือส่งออกไปนอกราชอาณาจักรตามข้อ ๔ ปฏิบัติตามเงื่อนไข ดังนี้ (๑) ยอมให้เจ้าพนักงานตรวจสอบจำนวน ชนิดและน้ำหนักเมล็ดพันธุ์ยาสูบ ต้นยาสูบ ใบยา ยาอัด ยาเส้นหรือยาสูบที่นำเข้ามาในหรือส่งออกไปนอกราชอาณาจักร (๒) การนำเข้ามาในราชอาณาจักรให้ปิดแสตมป์ยาสูบบนซองยาเส้นหรือยาสูบ ก่อนที่จะรับมอบไปจากเจ้าพนักงานศุลกากรหรือที่ซึ่งอธิบดีกรมสรรพสามิต อนุญาตให้ปิดแสตมป์ยาสูบภายหลังรับมอบไปจากเจ้าพนักงานศุลกากร (๓)ในกรณีที่ได้รับอนุญาตให้ส่งยาเส้นหรือยาสูบ ออกไปขายนอกราชอาณาจักร โดยไม่ต้องปิดแสตมป์ยาสูบตามมาตรา ๑๘แห่งพระราชบัญญัติยาสูบ พ.ศ. ๒๕๐๙ ให้ยื่นหนังสือแสดงรายละเอียดการส่งยาเส้นหรือยาสูบออกไปขายนอกราชอาณาจักร (แบบ ย.ส. ๐๑-๐๗) (๔)ในกรณีได้รับอนุญาตให้ส่งเมล็ดพันธุ์ยาสูบ ต้นยาสูบ ใบยา ยาอัด ยาเส้น หรือยาสูบ ออกไปนอกราชอาณาจักรจะต้องส่งออกไปภายในกำหนดเวลาที่ระบุไว้ในใบอนุญาต และเมื่อได้ส่งออกไปนอกราชอาณาจักรแล้วให้ผู้ได้รับอนุญาตนำหนังสือรับรองของเจ้าหน้าที่ศุลกากรแสดงว่า เมล็ดพันธุ์ยาสูบ ต้นยาสูบ ใบยา ยาอัด ยาเส้น หรือยาสูบได้ส่งออกไปนอกราชอาณาจักรแล้ว (แบบ ย.ส. ๐๑-๐๘) ส่งให้กรมสรรพสามิตภายใน ๗ วันนับแต่วันที่ได้ส่งออกไปนอกราชอาณาจักร (๕)ในกรณีได้รับอนุญาตให้ส่งเมล็ดพันธุ์ยาสูบ ต้นยาสูบ ใบยา ยาอัด ยาเส้น หรือยาสูบ ออกไปนอกราชอาณาจักรแต่มิได้มีการส่งออกไปภายในกำหนดเวลาที่ระบุไว้ในใบอนุญาต ให้ถือว่าใบอนุญาตถูกยกเลิก (๖)ผู้ได้รับอนุญาตนำเข้ายาสูบชนิดบุหรี่ซิกาแรตที่ผลิตในต่างประเทศต้องนำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักรตามตราและจำนวนภายในกำหนดเวลาที่ระบุไว้ในใบอนุญาตหากมิได้มีการนำเข้าภายในกำหนดเวลาที่ระบุไว้ในใบอนุญาต ให้ถือว่าใบอนุญาตถูกยกเลิก ในกรณีที่มีการนำยาสูบชนิดบุหรี่ซิกาแรตที่ผลิตในต่างประเทศเข้ามาในราชอาณาจักรผู้ได้รับอนุญาตต้องนำใบอนุญาตมาให้เจ้าพนักงานบันทึกจำนวนที่นำเข้าหลังใบอนุญาตทุกครั้งที่ชำระค่าแสตมป์ยาสูบ (๗)เมื่อยาสูบชนิดบุหรี่ซิกาแรตที่ผลิตในต่างประเทศได้นำเข้ามาในราชอาณาจักร ถึงด่านศุลกากรและได้ชำระค่าแสตมป์ยาสูบแล้วให้ผู้ได้รับอนุญาตแจ้งกำหนดการเป็นหนังสือต่อกรมสรรพสามิตเพื่อจัดเจ้าหน้าที่ไปทำการตรวจสอบความถูกต้องของข้อความบนซองยาสูบและแสตมป์ยาสูบที่ปิดบนซองยาสูบชนิดบุหรี่ซิกแรตนั้น ข้อ ๖ประกาศนี้ให้ใช้บังคับตั้งแต่วันประกาศเป็นต้นไป ประกาศณ วันที่ ๒๕ กุมภาพันธ์ ๒๕๓๔ วิโรจน์ เลาหะพันธุ์ อธิบดีกรมสรรพสามิต[รก.๒๕๓๔/๔๘/๒๓๗๔/๑๒ มีนาคม ๒๕๓๔] เพ็ญพร/พิมพ์/แก้ไข ๒๗/๐๙/๔๕ A+B(c)